### Beslutning

Godkendt.

### Sagsfremstilling

## Resume og sagens baggrund

I forbindelse med det forestående valg til Folkeoplysningsudvalget har administrationen udarbejdet forslag til revision og ajourføring af vedtægterne for Folkeoplysningsudvalget i Kalundborg Kommune.

## Indstillinger

Direktøren indstiller, at forslaget til revision af vedtægterne for Folkeoplysningsudvalget godkendes.

## Behandling

Folkeoplysningsudvalget, Kultur- og Fritidsudvalget, Økonomiudvalget, Kommunalbestyrelsen.

## Sagsfremstilling

I forbindelse med det kommende valg til Folkeoplysningsudvalget for 2026-2029 har administrationen udarbejdet nærværende forslag til revision og ajourføring af vedtægterne for Folkeoplysningsudvalget i Kalundborg Kommune.

Administrationen forslår følgende ændringer:

*§ 3*Repræsentanterne for de i § 2 nævnte områder vælges efter følgende regler:

Tilføjes:
Stk. 3. Mødet afholdes primo november i valgåret.Ved at sikre valgmødet afholdes inden den nyvalgte Kommunalbestyrelse afholder konstituerende møde, kan Kommunalbestyrelsen på det konstituerende møde vælge eventuelle medlemmer og stedfortrædere, der ikke er opnået enighed om ved valgmødet. Det sikres hermed at alle medlemmer af Folkeoplysningsudvalget er udpeget ved udvalgets første ordinære møde i februar.

§ 5
Medlemmerne af Folkeoplysningsudvalget udpeges for en 2-årig periode. Dog er valgperioden for kommunalbestyrelsesmedlemmer 4-årig. Medlemmerne fortsætter, indtil nyvalg har fundet sted.

Ændres til:
Medlemmerne af Folkeoplysningsudvalget udpeges for en 4-årig periode. Medlemmerne fortsætter, indtil nyvalg har fundet sted.

Valgperioden foreslås ændret fra 2 til 4 år i henhold til gældende praksis hvor valg til Folkeoplysningsudvalget følger Kommunalbestyrelsens valgperiode.

Der er udover ovenstående foreslået mindre sproglige opdateringer og justering uden indholdsmæssig betydning.

## Økonomiske konsekvenser

Ingen.

### Sagens forløb

26/08/2025 Folkeoplysningsudvalget
Godkendt.

Afbud: Ludvig Schultz, Lars Laursen, Lars Andresen, Rikke Hermansen

02/09/2025 Kultur- og Fritidsudvalget
Anbefales.

Afbud: Rikke Hermansen

10/09/2025 Økonomiudvalget
Anbefales.

Afbud: Daniel Schmidt, Carina Frederiksen